নিজস্ব প্রতিবেদন: যুব মোর্চার মিছিলের নিরাপত্তায় ব্যর্থ পুলিস। হাইকোর্টের ভারপ্রাপ্ত প্রধান বিচারপতির কাছে অভিযোগ করল রাজ্য বিজেপির। বিজেপির নালিশ শুনে প্রধান বিচারপতির মন্তব্য, রাজ্য প্রশাসন আইনশৃঙ্খলা রক্ষায় ব্যর্থ হলে বিকল্প ব্যবস্থার কথা ভাবতে হবে। বিজেপি এদিন অভিযোগ করে, আইনশৃঙ্খলা রক্ষায় ব্যর্থ হয়েছে রাজ্য সরকার। যুব মোর্চার মিছিলে সুরক্ষা দিতে পারেনি পুলিস। হাইকোর্ট এদিন জানাল, আজ অর্থাত্ শুক্রবার মিছিল বন্ধ রাখা হোক। শনিবার রোডম্যাপ জমা দিক। আইনশৃঙ্খলা রক্ষায় রাজ্য সরকার ব্যর্থ হলে বিকল্প ব্যবস্থার কথা ভাবা হবে। হাইকোর্টের নিযুক্ত স্পেশাল অফিসার জানিয়েছেন, সাড়ে ৯টা নাগাদ তিনি জোড়াবাগান পৌঁছন। তাঁর গাড়ির আগে ও পরে পুলিসের গাড়ি ছিল। তা সত্ত্বেও ১১টা নাগাদ মহম্মদ আলি পার্কের কাছে তাঁর গাড়ির কাঁচ ভেঙে দেয় দুষ্কৃতীরা।